**ΟΡΓΑΝΩΣΗ ΚΑΤΑΣΤΗΜΑΤΟΣ- ΜΑΡΚΕΤΙΝΓΚ**

**ΠΥΡΚΑΓΙΑ**

**Τι ονομάζουμε πυρκαγιά (φωτιά) και τί έκρηξη;**

Η καύση είναι μια χημική αντίδραση κατά την οποία παράγεται θερμότητα.

Φωτιά είναι το φαινόμενο στο οποίο η καύση είναι εμφανής και άμεσα

ορατή από τον άνθρωπο, όταν δηλαδή υπάρχει φλόγα.

Έκρηξη είναι το φαινόμενο της βίαιης εκτόνωσης αερίων, ως αποτέλεσμα

ξαφνικής απελευθέρωσης εσωτερικής ενέργειας από μια ουσία ή ένα

μηχανισμό που οδηγεί στην ανάπτυξη πολύ υψηλών πιέσεων.

**Ποια είδη πυρκαγιών διακρίνουμε; Ποια είναι τα ενδεικνυόμενα**

**υλικά κατάσβεσης για κάθε είδος πυρκαγιάς;**

Ανάλογα με το είδος του καυσίμου υπάρχουν 4 βασικές κατηγορίες

πυρκαγιάς.

ΚΑΤΗΓΟΡΙΑ ΠΥΡΚΑΓΙΑΣ A ΚΑΙΓΟΜΕΝΑ ΕΙΔΗ: Συνήθη καιγόμενα υλικά

(ξύλο, χαρτί,

άχυρο, υφάσματα, ελαστικό, διάφορα πλαστικά κ.α.). Γενικά στερεά

οργανικής σύνθεσης, τα οποία καιγόμενα σχηματίζουν στάχτη και

κάρβουνο.

ΚΑΤΑΛΛΗΛΟ ΠΥΡΟΣΒΕΣΤΙΚΟ ΥΛΙΚΟ (ενδεικτικά) Νερό, αφρός, ξηρά

σκόνη

ΚΑΤΗΓΟΡΙΑ ΠΥΡΚΑΓΙΑΣ Β

ΚΑΙΓΟΜΕΝΑ ΕΙΔΗ Εύφλεκτα υγρά, υγρά καύσιμα (πετρελαιοειδή,

διαλύτες, άλλα εύφλεκτα υγρά κ.λ.π.)

ΚΑΤΑΛΛΗΛΟ ΠΥΡΟΣΒΕΣΤΙΚΟ ΥΛΙΚΟ (ενδεικτικά) Διοξείδιο του

άνθρακα (CO2), ξηρά σκόνη, αφρός, ομίχλη νερού.

ΚΑΤΗΓΟΡΙΑ ΠΥΡΚΑΓΙΑΣ C

ΚΑΙΓΟΜΕΝΑ ΕΙΔΗ Αέρια καύσιμα (μεθάνιο, προπάνιο, βουτάνιο,

ασετιλίνη, υδρογόνο κ.λ.π.)

ΚΑΤΑΛΛΗΛΟ ΠΥΡΟΣΒΕΣΤΙΚΟ ΥΛΙΚΟ (ενδεικτικά) Διοξείδιο του

άνθρακα (CO2), ξηρά σκόνη, αφρός

ΚΑΤΗΓΟΡΙΑ ΠΥΡΚΑΓΙΑΣ D

ΚΑΙΓΟΜΕΝΑ ΕΙΔΗ Μέταλλα (κάλιο, νάτριο, τιτάνιο, μαγνήσιο και

ζιρκόνιο)

ΚΑΤΑΛΛΗΛΟ ΠΥΡΟΣΒΕΣΤΙΚΟ ΥΛΙΚΟ (ενδεικτικά) Ξηρά σκόνη, άμμος,

Γραφίτης

**Ποια είναι τα γενικά μέτρα πρόληψης των πυρκαγιών και των**

**εκρήξεων;**

Η προστασία από τους κινδύνους που σχετίζονται με πυρκαγιές και

εκρήξεις περιλαμβάνει:

- τη χωροθέτηση κάθε είδους εγκατάστασης ή δραστηριότητας.

- τη λήψη μέτρων παθητικής και ενεργητικής πυροπροστασίας και

μέτρων

αντιμετώπισης εκρήξεων με βάση τους σχετικούς κανονισμούς

ανάλογα

με το είδος του κτιρίου.

-το σχεδιασμό, την κατασκευή, τη λειτουργία και συντήρηση των

εγκαταστάσεων με βάση τους τεχνικούς κανονισμούς και τους

κανονισμούς ασφαλείας.

- Την εκτίμηση, πρόληψη και αντιμετώπιση των σχετικών κινδύνων

σε

κάθε χώρο εργασίας

**Ποιες είναι οι βασικές αρχές πυρόσβεσης;**

Για την αποφυγή έναρξης και επέκτασης μιας φωτιάς αλλά και για την

κατάσβεσή της πρέπει να εμποδιστεί η συνύπαρξη τριών παραγόντων:

19

καύσιμης ύλης, κατάλληλης θερμοκρασίας (ανάλογα με την

καύσιμη ύλη) και οξειδωτικού παράγοντα (συνήθως οξυγόνο το

αέρα). Οι παράγοντες αυτοί αποτελούν το λεγόμενο “τρίγωνο της

φωτιάς”.

Νεότερες έρευνες έχουν δείξει ότι υπάρχει και τέταρτο στοιχείο,

απαραίτητο για την ανάπτυξη της φωτιάς, οι “ελεύθερες ρίζες”, οι οποίες

αντιδρούν με το οξυγόνο και τα αέρια της καιγόμενης ύλης κατά

εξελισσόμενο τρόπο (αλυσιδωτή αντίδραση). Συνεπώς τα παραπάνω

στοιχεία δημιουργούν τη λεγόμενη “πυραμίδα ή τετράεδρο της

φωτιάς”.

**Τί ονομάζουμε παθητική πυροπροστασία;**

Η παθητική πυροπροστασία αφορά στη μελέτη των φαινομένων

που εμφανίζονται και εξελίσσονται κατά τη διάρκεια των

πυρκαγιών στα κτίρια. Περιλαμβάνει τα μέτρα που πρέπει να

λαμβάνονται κατά το σχεδιασμό και την κατασκευή των κτιρίων,

ώστε, αν ξεσπάσει πυρκαγιά τα αποτελέσματά της να είναι όσο το

δυνατόν λιγότερο καταστρεπτικά. Για την πραγματοποίηση των παραπάνω

στόχων εφαρμόζονται ορισμένες κατασκευαστικές προβλέψεις, που

περιλαμβάνουν:

- Οδούς διαφυγής του πληθυσμού προς το ύπαιθρο ή προς άλλα

διαμερίσματα προστατευμένα από τη φωτιά

-Διαχωρισμό του κτιρίου σε πυράντοχα δομικά στοιχεία, ώστε να

επιτυγχάνεται η καθυστέρηση της μετάδοσης της φωτιάς

-Στατική επάρκεια των φερόντων στοιχείων

-Άρτια εξωτερική διαμόρφωση του κτιρίου, ώστε να εξασφαλίζεται η

ακίνδυνη προσέγγιση και δράση της Πυροσβεστικής.

**Τί ονομάζουμε ενεργητική πυροπροστασία;**

Η ενεργητική πυροπροστασία αφορά στα κατασταλτικά μέτρα

πυροπροστασίας τα οποία περιλαμβάνουν μέτρα εξοπλισμούς και

προγραμματισμένες δραστηριότητες που ενεργοποιούνται κατά την

εμφάνιση ή κατά τη διάρκεια της πυρκαγιάς. Στα ενεργητικά μέτρα

πυροπροστασίας περιλαμβάνονται τα δίκτυα πυρανίχνευσης και

σήμανσης (συναγερμός),τα συστήματα καταιονισμού κατασβεστικών

υλικών (νερό, αφρός, σκόνη

κ.λπ.) και τα ειδικά κεντρικά ή τοπικά μέσα κατάσβεσης.

**Ποια είναι τα ειδικά μέτρα ενεργητικής πυροπροστασίας;**

- Αυτόματα συστήματα ανίχνευσης πυρκαγιάς ( θερμικοί ανιχνευτές,

ανιχνευτές καπνού, φλόγας, εύφλεκτου αερίου).

-Συστήματα συναγερμού (χειροκίνητα ή αυτόματα)

-Πυροσβεστήρες. Ανάλογα με το κατασβεστικό τους υλικό διακρίνονται

σε: α)νερού β) ξηρής ή χημικής σκόνης γ) διοξειδίου του άνθρακα (

20

CO2 ), μηχανικού αφρού, αερίων υδρογονανθράκων κ.λπ. Ανάλογα

με το μέγεθός τους ταξινομούνται σε: α) φορητούς β)

τροχήλατους γ) ρυμουλκούμενους

- Εργαλεία και εξαρτήματα: βαρέλια με νερό ή άμμο, πυρίμαχα υφάσματα,

χωρίσματα, στολές, φτυάρια, πυροσβεστικά τσεκούρια, σκάλες, γάντια,

μάσκες.

**Ποια είναι τα μέτρα πρόληψης των πυρκαγιών;**

- Έλεγχος των πηγών θερμότητας

-Καθαριότητα και ευταξία χώρων εργασίας

- Επαρκής και συχνός αερισμός (φυσικός ή τεχνητός) των χώρων

αποθήκευσης και εργασίας, ιδιαίτερα σε χώρους με εύφλεκτα υγρά)

-Τοποθέτηση των μέσων πυρόσβεσης και άλλων εργαλείων σε

κατάλληλα σημεία, εύκολα προσβάσιμα και με κατάλληλη σήμανση,

σύμφωνα με το Π.Δ.105/95

- Στις επιχειρήσεις που βάσει του νόμου υποχρεούνται να έχουν μόνιμο

υδροδοτικό πυροσβεστικό δίκτυο, θα πρέπει να υπάρχει ένα ειδικό ερμάριο

με βοηθητικά εργαλεία και μέσα που ονομάζεται “Πυροσβεστικός

Σταθμός”. Ανά έξι πυροσβεστικές φωλιές αναλογεί

ένας πυροσβεστικός σταθμός. Ο σταθμός αυτός περιλαμβάνει: ένα λοστό

διάρρηξης, ένα πέλεκυ μεγάλο, ένα μεγάλο φτυάρι, μια κουβέρτα

διάσωσης, δυο ηλεκτρικούς φανούς χειρός, 2 ατομικές προσωπίδες με

φίλτρο ή ατομικές μάσκες διαφυγής και δύο κράνη προστατευτικά. Ανά

δώδεκα πυροσβεστικές φωλιές στον παραπάνω σταθμό προστίθεται μια

αναπνευστική συσκευή πεπιεσμένου αέρα τουλάχιστον έξι λίτρων.

Αναγόμωση και έλεγχος πυροσβεστήρων μετά τη χρήση τους

- Λειτουργία, συντήρηση και τακτικός έλεγχος όλων των

εγκαταστάσεων

- Ύπαρξη σχεδίου έκτακτης ανάγκης και συγκρότηση ομάδας

πυροπροστασίας από το προσωπικό και εκπαίδευση αυτής.

-Διαδικασίες ασφαλούς εργασίας στα πλαίσια που ορίζει η γραπτή

εκτίμηση επαγγελματικών κινδύνων και οι κανονισμοί υγιεινής και

ασφάλειας των εργαζομένων.